Karma Police

Karma Police, երգ անգլիական ալտերնատիվ ռոք խումբ Ռադիոհեդի կողմից իրենց՝ 1997 թվականին ձայնագրված երրորդ «OK Computer» ալբոմից։ Երգի վերնագիրը և բառերը վերաբերում են հինդու տեսությանը՝ հայտնի որպես կարմա։

«Karma Police»-ը թողարկվել է որպես «OK Computer» ալբոմի երկրորդ երգ և ունեցել է մեծ հաջողություն՝ գտնվելով Մեծ Բրիտանիայի երգերի չարտի 8-րդ և ԱՄՆ-ի ժամանակակից ռոք երգերի 14-րդ հորիզոնականում։ Քննադատների կարծիքը երգի վերաբերյալ նույնպես բարենպաստ էր։

2008 թվականին երգը հայտնվել է Radiohead: «The Best Of» հավաքածուում։

Ձայնագրություն 
«Karma Police»-ը, ինչպես մնացած երգերը, որ ներառված էին «OK Computer»-ում, առաջին անգամ կատարվել է 1996 թվականին կենդանի տարբերակով Ալանիս Մորիսսետտեի աջակցությամբ։ Karma Police-ի կենդանի տարբերակը՝ կատարված Rhodes դաշնամուրով, ներառվել է Ռադիոհեդի «Meeting People Is Easy» վավերագրականում։

Կառուցվածքը և բառերը 
Karma Police-ը գրված է 4/4 չափի մեջ և կատարվում է ստանդարտ ձայնով։ Երգի առաջին կեսը գրված է E մինոր գամմայում։ Երկրորդ կեսը գրված է B մինորում։ Երգում հիմնական գործիքները ակուստիկ կիթառը ու դաշնամուրն են, իսկ երգի զարգացումը հիշեցնում է Բիթլզ խմբի «Sexy Sadie» երգը։

Երգի կառուցվածքը ոչ ավանդական է, քանի որ ոչինչ չի հիշեցնում տիպիկ կրկներգը։ Փոխարենը երգը առաջընթաց է ապրում դանդաղից դեպի միջին տեմպ։

Ռադիոհեդ խմբի անդամները ասում էին միմյանց, որ նրանք կկոչեին երգը «the karma police», եթե ինչ-որ վատ բան անեին։ Այդ կատակը ներառված է երգի բառերի և վերնագրի մեջ։ Թոմ Յորքը բացատրում է, որ երգը սթրեսսի մասին է։

Յորքը և Ջոնի Գրինվուրդը նշել են հարցազրույցներում, որ երգը ուներ հումորային թեքում։ Երգը ներառում է «նա նման է անձայն ռադիոյի, նա բզզում է սառնարանի» տողերը, որ վերաբերում են ավերիչ, մետաֆորիկալ ձայնի, որ Յորքը կոչում է «սառնարանի բզզոց»։ Յորքը նշել է, որ այդ գաղափարը գործածվել է «OK Computer» ալբոմում։ «Karma Police»-ը կիսում է կապիտալիզմի անբավարարության թեմաները։

Թողարկում և ընդունում 
Karma Police-ը թողարկվել է որպես OK Computer ալբոմի երկրորդ երգ 1997 թվականի օգոստոսի 25-ին։ Երգը թողարկվել է երկու տարբերակով։ Այն զբաղեցրել է 8-րդ հորիզոնականը Մեծ Բրիտանիայի երգերի չարթերում։ 2010 տվականի մարտի վերջին, երբ արդեն անցել էր 15 տարի երգի թողարկումից հետո, երգը զբաղեցրեց 15-րդ հորիզոնականը դանիական երգերի չարթերում։

Տեսահոլովակ 
Երգի տեսահոլովակը նկարահանվել է Ջոնաթան Գլեյզերի կողմից, ով նաև պատասխանատու էր Ռադիոհեդի «Street Spirit» տեսահոլովակի համար։ Տեսահոլովակը լույս է տեսել 1997 թվականի օգոստոսին և ցուցադրել է Ռադիոհեդի երգիչ Թոմ Յորքին, նաև հունգարացի դերասան Լայոս Կովացին։ Գլեյզերը 1997 թվականին հաղթել է MTV-ի տարվա լավագույն ռեժիսոր անվանակարգում այս տեսահոլովակի համար։ Սակայն Գլեյզերը նշել է իր հարցազրույցում, որ տեսահոլովակը ձախողված փորձ է համարում։ Ըստ MTV.com-ի՝ Գլեյզերը որոշել է կոտրել «Karma Police»-ի տեսահոլովակի գաղափարը Մերլին Մենսոնից առաջ, ով չէր հավանել տեսահոլովակը։

Տեսահոլովակը սկսվում է տեսախցիկով, չերևացող վարորդով, ով հետ է նայում դատարկ նստարանին։ Այնուհետև վարորդը շրջվում է գլխավոր տեսախցիկին և սկսում վարել։ Առաջին 35 վայրկյանների ընթացքում ոչինչ չի ցուցադրվում՝ բացի ճանապարհից։

Կազմ 
 Թոմ Յորք՝ վոկալ, ակոստիկ կիթառ
 Ջոնի Գրիվուդ՝ կիթառ, դաշնամուր, մելլոտրոն
 Կոլին Գրինվուդ՝ բաս կիթառ
 Էդ Օ՛Բրայան՝ կիթառ, հարցածային գործիքներ, բեք վոկալ, ձայնային էֆֆեկտներ
 Ֆիլ Սելվեյ՝ հարվածային գործիքներ

Չարթեր

Երգացանկ

Ծանոթագրություններ

Արտաքին հղումներ 
 Դիրքը չարթերում
 Երգի ամբողջական բառերը 

Ռոք երգեր
Անգլերեն երգարվեստ